Van Graskop tot Mbombela juig oor Ex-Dineo se reën | Netwerk24
Aussie, Kiwi-blasers vir Bok-toetse
'n Vrou hou haar hoed vas teen 'n rukwind in die strate van Pretoria. Daar is vroeër berig dat Gauteng ook die nagevolge van die tropiese laedrukstelsel Ex-Dineodie gaan ervaar. Foto: Deaan VivierVan Graskop tot in Mbombela (Nelspruit) het die tropiese laedrukstelsel Ex-Dineo baie reën die afgelope 24 uur in Mpumalanga meegebring.“Ek het vir my vrou gesê ek dink nie daar is ’n groot genoeg meter om die reën te meet nie,” sê Roeloff van Vuuren van die gastehuis Le Gallery in Graskop, waar dit volgens die Suid-Afrikaanse Weerdiens die afgelope 24 uur 166 mm gereën het. “Dit het gisteraand van 21:00 af só hard gereën dat ons nie eintlik goed geslaap het nie. Soos ek nou hier uitkyk, stroom die water verby op pad na die Sabierivier toe.”Die reën is net wat die rivier nodig het, sê Andrew Kanaris, van die onderneming Big Sky Outdoor & Flyfishing in Sabie. “Die afgelope drie, vier jaar het die rivier nie na wense gevloei nie. Dis die natuur se manier om die rivier behoorlik uit te spoel.”Boere in die laeveld het die reën verwelkom. Moorees du Toit, visepresident: Laeveld van Agri Mpumalanga, sê sover sy kennis strek was daar nie stormskade nie. Dit is deurdringende reën wat goed is vir die damme voordat die droë seisoen in April aanbreekMoorees du Toit, Agri Mpumalanga“Dit is deurdringende reën wat goed is vir die damme voordat die droë seisoen in April aanbreek.” Barend Janse van Rensburg wat op die plaas Rensberg naby Mara met macadamianeute, tabak en beeste boer, het die afgelope week tussen 100 mm en 120 mm reën gemeet. “Dit is baie welkom want die neute bereik nou volwassenheid en dit beteken ons hoef nie nou te besproei nie. Verlede jaar dié tyd was ons besorg oor weiding, nou is die grond deurnat.”Ander reënvalsyfers wat Victoria Nurse van die weerdiens deurgegee het is:Blyderivierpoort: 97 mmNelspruit: 40 mmSkukuza: 26 mmBelfast: 8 mmMpumalanga-rampbestuur sê geen reën- of windskade is tot dusver aangemeld nie. ’n Vloedwaarskuwing geld egter steeds. Meer Stories
Ex-Dineo bring swaar reën oor Limpopo, Mpumalanga
Ex-Dineo kan steeds vloede veroorsaak